| Melodi Grand Prix 1984 |
| --- |
|  |
| **Dato:** | 7. april 1984 |
| **Sted:** | Chateau Neuf, Oslo |
| **Programleder:** | Sissel Keyn Lodding |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «Lenge leve livet» |
| **Artist:** | Dollie De Luxe |
| Eurovision Song Contest 1984 |
| **Plass i finale:** | 17 av 19 |
| **Poeng i finale:** | 29 |
| 

|  |  |  |
| --- | --- | --- |
| Melodi Grand Prix 1983 |  | Melodi Grand Prix 1985 |

 |

**Melodi Grand Prix 1984** var den 24. utgaven av Melodi Grand Prix, Norges nasjonale uttaking til Eurovision Song Contest. Ti finalister kjempet i finalen 7. april 1984 som ble arrangert i Chateau Neuf i Oslo. Vinnerlåten ble «Lenge leve livet», komponert og framført av Dollie De Luxe. Duoen representerte Norge i den internasjonale finalen i Luxembourg, der endte «Lenge leve livet» som nummer 17 av 19 med 29 poeng.

Sendingen
---------

For første gang på elleve år flyttet NRK sendingen ut av NRK Marienlyst og tilbake til Chateau Neuf, der finalen også ble arrangert i 1973. Programleder var frilansjournalist Sissel Keyn Lodding, mens Kringkastingsorkestret med sine 56 musikere akkompagnerte låtene under ledelse av Egil Monn-Iversen. Dette var siste gang på 31 år at Kringkastingsorkestret spilte i Melodi Grand Prix. Koret besto av Per Øystein Sørensen, Kari Gjærum, Hege Schøyen og Håkon Iversen. Finalen ble arrangert så sent som lørdag 7. april, bare fire uker før den internasjonale finalen. Dette er den seneste datoen noen gang for en norsk finale. 

Til sammen kom det inn 950 melodier til den åpne konkurransen. En jury bestående av sangerne Susanne Fuhr, Henning Sommerro og plateprodusent Eirik Wangberg, plukket ut fem av dem til finalen. I tillegg inviterte NRK fem komponister til å fylle de fem siste finaleplassene. 

Det var 1200 publikummere til stede i Chateau Neuf, og de fem juryene satt også i salen. Avstemningen ble et tett løp mellom flere av sangene, men til slutt vant Dollie De Luxe en knapp seier med «Lenge leve livet». Da Benedicte Adrian ble intervjuet etter avstemningen, utbrøt hun: «Jeg må bare hilse hjem til mor og far og si at jeg vant, selv om jeg hadde filler i håret og alt sammen!»

Resultat
--------

| Nr. | Tittel | Artist | Komponist | Tekstforfatter | Poeng | Plass |
| --- | --- | --- | --- | --- | --- | --- |
| A | «Strand Hotel» | Beate Jacobsen | Lage Fosheim og Eivind Rølles | Lars Kilevold | 43 | 2 |
| B | «Dine øyne» | Ina Tangerud | Nick Borgen | Eva Jansen | 15 | 8 |
| C | «Lenge siden nå» | Ove Thue | Bjørn Aslaksen | Henrik Jacobsen | 11 | 10 |
| D | «Vindar» | Inger Lise Rypdal | Terje Rypdal | Sidsel Endresen | 42 | 3 |
| **E** | **«Lenge leve livet»** | **Dollie De Luxe** | **Benedicte Adrian** **og Ingrid Bjørnov** | **45** | **1** |
| F | «Opus» | Ellen Nikolaysen | Kristian Lindeman | Terje Formoe | 25 | 6 |
| G | «Ditt smil» | Hilde Heltberg | Anne Grete Preus | 17 | 7 |
| H | «La musikken leve» | Nick Borgen | Nick Borgen | Eva Jansen | 35 | 5 |
| I | «Jeanne d'Arc» | Cathy Ryen | Alf Emil Eik | Gregers Lundh | 15 | 8 |
| J | «A-oa-oa-oa» | Silhouette | George Keller | Philip A. Kruse | 42 | 3 |

Avstemning
----------

Dette året var det planlagt at de ordinære distriktjuryene skulle stemme, en ordning som ble avlyst på grunn av streik. I stedet satte NRK sammen en jury på 35 medlemmer som ble delt inn i fem aldersgrupper. Jurymedlemmene hadde ingen tilknytning det profesjonelle musikklivet, NRK eller deltakerne. Den spesielle ordningen vekket humring og latter i salen da programleder Lodding forklarte den.

Hvert medlem ga hver sang fra 1 til 5 poeng, og sangen som fikk flest poeng i en jurygruppe, ble tildelt 12 poeng. Andreplassen fikk 10 poeng, tredjeplassen fikk 8, og deretter videre fra 7 til 1 poeng.

| Nr. | Tittel | Under 20 | 20–30 | 30–40 | 40–50 | Over 50 | Totalt |
| --- | --- | --- | --- | --- | --- | --- | --- |
| A | «Strand Hotel» | 6 | 12 | 10 | 8 | 7 | 43 |
| B | «Dine øyne» | 4 | 2 | 3 | 3 | 3 | 15 |
| C | «Lenge siden nå» | 1 | 1 | 1 | 4 | 4 | 11 |
| D | «Vindar» | 10 | 10 | 12 | 5 | 5 | 42 |
| **E** | **«Lenge leve livet»** | **12** | **7** | **8** | **10** | **8** | **45** |
| F | «Opus» | 2 | 5 | 6 | 6 | 6 | 25 |
| G | «Ditt smil» | 8 | 3 | 2 | 2 | 2 | 17 |
| H | «La musikken leve» | 5 | 8 | 5 | 7 | 10 | 35 |
| I | «Jeanne d'Arc» | 3 | 6 | 4 | 1 | 1 | 15 |
| J | «A-oa-oa-oa» | 7 | 4 | 7 | 12 | 12 | 42 |

Først gikk ledelsen til Dollie De Luxe, etter den andre juryen tok Inger Lise Rypdal ledelsen, og holdt den ut til fjerde jury. Etter dette lå de begge likt, med Beate Jacobsen rett bak. Silhouette halte sterkt innpå etter å ha fått den fjerde juryens maksimum, 12 poeng. Men til tross for at Silhouette også var den femte juryens førstevalg, vant til slutt Dollie De Luxe bare 2 poeng foran «Strand Hotel» og 3 foran «Vindar» og «A-oa-oa-oa».

Hendelser
---------

Før finalen ble det bråk da NRK nektet høygravide Linda Hetlevik å synge «Jeanne d'Arc». Hetlevik var innstilt på å synge og ble skuffet over NRKs avgjørelse. «Jeg er tross alt ikke gravid i munnen, og stemmen er det derfor ikke noe galt med.» sa hun til *VG*. Jurydommer Eirik Wangberg kalte avgjørelsen for en «skandale» og ba NRK om å ombestemme seg. NRK sto imidlertid på sitt, og det ble dermed Cathy Ryen som fikk framføre bidraget.

Flere fagfolk mente rett sang vant, blant annet svenske Herreys, som var til stede i salen. *VGs* anmelder mente imidlertid at Norge ikke kunne vente seg noen topplassering i Luxembourg. *Aftenpostens* anmelder var enig og mente Silhouette hadde det beste showet: «De gjorde seg best på TV-skjermen. Friskt, svingende, charmerende.»

Folket var enig med *Aftenpostens* anmelder. Etter sendingen utførte ScanFact en meningsmåling for *VG,* og hele 47 prosent av de spurte mente at Silhouette og «A-oa-oa-oa» skulle ha vunnet. 17 prosent hadde «Lenge leve livet» som favoritt. Etter finalen dro Dollie De Luxe-jentene rett på fest til manageren Ole Sørli, som dermed kuppet den offisielle festen arrangert av *Se og Hør*.

I etterkant av finalen gikk programleder Sissel Keyn Lodding ut i *Journalisten* og kritiserte NRK for «hårreisende opptaksprøver» og «stort forventningspress». Hun karakteriserte også lønna på 5000 kroner som «luselønn». NRK selv var skuffet over Loddings kritikk og mente honoraret sto i forhold til jobben.

Referanser
----------

1. 1 2  «Melodi Grand Prix 1984 – norsk finale». Norsk rikskringkasting. 7. april 1984. Besøkt 29. juli 2016.
2. ↑  Engen, Knut (25. februar 1984). «Gravid nektet i Grand Prix». *Verdens Gang*. s. 9.
3. ↑  Bakkemoen, Kurt (3. mars 1984). ««Skandale å nekte Linda»». *Verdens Gang*. s. 50.
4. ↑  Bakkemoen, Kurt (9. april 1984). «Rett melodi vant». *Verdens Gang*. s. 34.
5. ↑  Marcussen, Tor (9. april 1984). «Med filler i håret». *Aftenposten*. s. 52.
6. ↑  Bakkemoen, Kurt (9. april 1984). «A-oa-oa-oa vi seiret». *Verdens Gang*. s. 36 og 37.
7. ↑  Ovind, Jan (27. oktober 1984). «Sissel går løs på NRK». *Verdens Gang*. s. 56.



| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi Voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: *Avholdes vinteren 2024*

 |